text: Amatørkunst bedømmes af proffer
  08 september 2010 kl. 08.47
  På Janus Festivalen i Tistrup har alle amatørkunstnere mulighed for at udstille. Og hvis man tør kan man få de professionelle censorers bedømmelse.
  Alle amatørkunstnere kan deltage med arbejder inden for maleri, tegning, grafik, skulptur, fotografi, tekstil og keramik.
  Der uddeles to priser: En publikumspris og en kunstfaglig pris.
  Lis Nonbo er en af amatørerne, der gerne vil prøve sin kunst af på udstillingen. TV SYD følger hende - og bedømmelsen af hendes kunst. Se hvordan det går hende kl. 19.30.
  